PÁLYÁZATI FELHÍVÁS

fogyatékkal élő személyekkel foglalkozó szervezetek, alapítványok tevékenységeinek 2023-ban tervezett programjainak finanszírozására

**A támogató intézmény megnevezése:** Csíkszereda Megyei Jogú Város Polgármesteri Hivatala, Csíkszereda, Vár tér 1. szám, 530110, adószám: 4245747, tel.: 0266 315 120, fax: 0266 371 165, e-mail: social@szereda.ro.

**Pályázhatnak: j**ogi személyiséggel rendelkező, Csíkszereda város területén fogyatékkal élő személyek gondozására szakosodott szervezetek, egyesületek, alapítványok, valamint egyházak.

**Jogszabály:**

* a 2005/350-es számú törvény a közalapból finanszírozott, non profit szervezetek tevékenységének vissza nem térítendő támogatása, az utólagos módosításokkal és kiegészítésekkel;
* a fogyatékkal élők védelméről és jogaik érvényesítéséről szóló 2006/448-as számú törvény, az utólagos módosításokkal és kiegészítésekkel;
* a szociális ellátás 2011/292-es számú törvénye, az utólagos módosításokkal és kiegészítésekkel;

**Támogatott tevékenységek:**

* fogyatékkal élő személyeket foglalkoztató központok napi nevelő-oktató tevékenységeinek, programjainak támogatása,
* fogyatékkal élő személyekkel foglalkozó napközis központok rehabilitációs programjainak, szolgáltatásainak és tevékenységeinek támogatása,
* fogyatékkal élő személyek naponta foglalkoztató központba, illetve munkahelyre szállításának támogatása,
* fogyatékkal élő személyek táboroztatása,
* az alapanyagok és a kész termékek szállítása az otthoni munkát végző fogyatékos alkalmazottak számára,
* védett műhelyek támogatása.

A 2023-as évre előirányzott keretösszeg: **20.000,00 lej**.

A program futamideje: **2023. december 10-ig.**

**A pályázatok leadási módozata:** Csíkszereda Városháza iktatója, Csíkszereda, Vár tér 1. szám, 42-es iroda, illetve elektronikus formában a social@szereda.ro e-mail címre.

Leadási határidő: **2023. augusztus 16., 10 óra.**

A pályázati űrlap, a támogatási kérelem és az elszámolási útmutató letölthető a www.szereda.ro oldalról a Közösség/Pályázatok/Szociális pályázatok menüpontban, illetve igényelhető Csíkszereda Városháza 25-ös számú irodájában.
Kapcsolattartó: Nagy Anna, telefon: 0266 315 120 / 245-ös vagy 242-es belső, e-mail: social@szereda.ro.